ר' יהושע דסכנין, בשם ר' אחא אמר (משלי כא): עיר גִּבּרִים עלה חכם - גְּבָרִים כתיב, שכלם גברים ואין בהם נקבה. עלה חכם, זה משה, שנאמר (שמות יט): ומשה עלה אל האלהים. (משלי כא): ויורד עוז מבטחה ר' יהודה ור' נחמיה ורבנן רבי יהודה אומר: עוז, זו תורה. מבטחה, שבטחונן של מלאכים שהיו סבורין שלהם נתנה התורה, עד שאמר להם הקב"ה: ולא תמצא בארץ החיים. ור' נחמיה אומר: עוז זו תורה. מבטחה, שבטחונה בה ומתן שכרה בצדה. ורבנן אמרו: עוז, זו תורה. מבטחה, שכל מי שיגע בה, בטוח שגוזר ואחרים מקיימין. כך אמר הקדוש ברוך הוא למשה: הרבה יגעת בתורה, אלא תהא גוזר וישראל מקיימין, הדא הוא דכתיב: צו את בני ישראל: